บลจ.ไทยพาณิชย์ยิ้ม 2เดือนดูด3หมื่นล้าน
&nbsp;
11 ส.ค. 2554

โพสต์ทูเดย์ — บลจ.ไทยพาณิชย์ กวาดยอดขายกองทุนใหม่ปีนี้กว่า 3 หมื่นล้านบาท ออกกองทุนใหม่ลุยตราสารหนี้ในนอก 8,000 ล้านบาท
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยถึงภาพรวมของการดำเนินธุรกิจในช่วง 2 เดือนแรกของปี 2553 ว่า ยังมีทิศทางเป็นบวก โดยบริษัทมียอดจำหน่ายกองทุนรวมที่เปิดขายใหม่ตั้งแต่ต้นปีประมาณ 3 หมื่นล้านบาท 
ทั้งนี้ บริษัทมีนโยบายการออกกองทุนที่มีความเสี่ยงต่ำแต่ให้ผลตอบแทนสูง จึงได้รับการตอบรับจากนักลงทุนดีมาก เช่น กองทุนหุ้นกู้เอกชนชั้นดี รวมถึงกองทุนตราสารหนี้อื่นๆ ทั้งในประเทศและต่างประเทศ 
ปัจจุบันบริษัทมีมูลค่าสินทรัพย์ภายใต้การจัดการทั้งสิ้น 402,900 ล้านบาท ณ วันที่ 19 ก.พ. 2553 ครองส่วนแบ่งตลาดธุรกิจกองทุนรวมสูงสุดต่อเนื่องจากปีก่อน 
นอกจากนี้ บริษัทยังเตรียมเปิดขายกองทุนเปิดไทยพาณิชย์ตราสารหนี้ 1Y2MF มูลค่า 8,000 ล้านบาท อายุโครงการ 1 ปี 2 เดือน ระหว่างวันที่ 410 มี.ค. นี้ ลงทุนพันธบัตรรัฐบาลเกาหลีใต้สัดส่วน 55% ปิดความเสี่ยงอัตราแลกเปลี่ยนทั้งจำนวน ส่วนที่เหลือจะลงทุนในตราสารหนี้ของธนาคารกรุงไทย 25% และตราสารหนี้ของธนาคารกรุงศรีอยุธยา 20% โดยจะให้ผลตอบแทนทุกๆ 3 เดือน เฉลี่ยประมาณ 2% ต่อปี 
“การผสมผสานลงทุนเพื่อสร้างผลตอบแทนที่ดีและสูงกว่าดอกเบี้ยเงินฝาก และการลงทุนพันธบัตรรัฐบาลเกาหลีใต้อย่างเดียวในระยะเวลาลงทุนที่ใกล้เคียงกันผลตอบแทนไม่ถึง 2%” นางโชติกา กล่าว